Μαγκομέντ Οζντόεφ

Ο Μαγκομέντ Μουσταφάγεβιτς Οζντόεφ (, Γκρόζνυ, 5 Νοεμβρίου 1992) είναι Ρώσος επαγγελματίας διεθνής ποδοσφαιριστής, ο οποίος αγωνίζεται ως κεντρικός μέσος για τον ΠΑΟΚ και την Εθνική Ρωσίας.

 Προσωπική ζωή 
Ο Οζντόεφ γεννήθηκε το 1992, στην πρωτεύουσα Γκρόζνυ της Τσετσενικής Δημοκρατίας της Ιτσκερίας (σήμερα ομοσπονδιακό υποκείμενο της Ρωσίας) σε μια οικογένεια Ινγκουσέτιων, αλλά αναγκάστηκε να εγκαταλείψει την γενέτειρά του ως αποτέλεσμα του Πρώτου Πολέμου της Τσετσενίας. Κατά τη διάρκεια αυτών των χρόνων, το ποδοσφαιρικό του πάθος άνθησε και διδάχθηκε από τον πατέρα του, Μουσταφά. Θεωρήθηκε ως η πιο δύσκολη εμπειρία για τον ίδιο τον Μαγκομέντ, σε μία συνέντευξη που παραχώρησε στο πρόγραμμα του Russia-1 το 2017, πριν από το Παγκόσμιο Κύπελλο του 2018.

Ο ίδιος ο Μαγκομέντ είναι ο ανιψιός του αείμνηστου Ινγκουσέτιου άσου του Β΄ Παγκοσμίου Πολέμου που υπηρέτησε στον Κόκκινο Στρατό, Μουράτ Οζντόεφ.

 Σταδιοδρομία σε συλλόγους 
Ο Οζντόεφ έκανε το ντεμπούτο του στο Πρωτάθλημα Ρωσίας στις 10 Ιουλίου 2010 για τη Λοκομοτίβ Μόσχας, σε έναν αγώνα εναντίον της Ανζί Μαχατσκαλά. Στις 14 Ιουλίου 2014, παραχωρήθηκε με δανεισμό στη Ρουμπίν Καζάν για 1 χρόνο, με επιλογή αγοράς. Μετά το τέλος του δανεισμού, εντάχθηκε στην ομάδα με μόνιμη μεταγραφή.

Στις 13 Φεβρουαρίου 2017, δόθηκε δανεικός από τη Ρουμπίν Καζάν στην Αχμάτ Γκρόζνι, μέχρι το τέλος της σεζόν 2016–17.

Στις 15 Φεβρουαρίου 2018, υπέγραψε συμβόλαιο 4,5 ετών με τη Ζενίτ Αγίας Πετρούπολης. Στις 25 Μαΐου 2022, ο Οζντόεφ αποχώρησε από τη Ζενίτ, καθώς έληγε το συμβόλαιό του.

Στις 28 Ιουλίου 2022, ο Οζντόεφ εντάχθηκε στην τουρκική Φάτιχ Καραγκιουμπρούκ.

Στις 7 Αυγούστου 2023, ο Οζντόεφ υπέγραψε διετές συμβόλαιο με τον ΠΑΟΚ, με κόστος μεταγραφής 450.000 ευρώ. Την σεζόν 2023-2024, αγωνίστηκε συνολικά σε 50 αγώνες και πέτυχε 7 γκολ, ενώ έδωσε και 1 ασίστ, βοηθώντας την ομάδα του να κατακτήσει το πρωτάθλημα Ελλάδας για την περίοδο 2023-2024.   

 Εθνική ομάδα 
Στις 11 Μαΐου 2012, ο Οζντόεφ ήταν στην προσωρινή ομάδα της Ρωσίας για το Ευρωπαϊκό Πρωτάθλημα του 2012. Ήταν η πρώτη φορά που κλήθηκε στην εθνική ομάδα. Δεν συμπεριλήφθηκε στην τελική επίσημη αποστολή για τη διοργάνωση. Έγινε ο πρώτος Ινγκουσέτιος που κλήθηκε στην Εθνική Ρωσίας. Έκανε το ντεμπούτο του στην εθνική ομάδα στις 3 Σεπτεμβρίου 2014, σε φιλικό αγώνα με το Αζερμπαϊτζάν. Σκόραρε το πρώτο του γκολ για την εθνική ομάδα στις 15 Νοεμβρίου 2016, σε ένα φιλικό αγώνα εναντίον της Ρουμανίας, που ολοκληρώθηκε με νίκη 1–0 για τη Ρωσία στην πόλη Γκρόζνι, όπου γεννήθηκε.

Στις 11 Μαΐου 2021, συμπεριλήφθηκε στην προκαταρκτική διευρυμένη ομάδα 30 παικτών για το UEFA Euro 2020. Στις 2 Ιουνίου 2021, συμπεριλήφθηκε στην τελική ομάδα, γράφοντας ιστορία ως ο πρώτος Καυκάσιος μουσουλμάνος ποδοσφαιριστής που εκπροσώπησε τη ρωσική ομάδα σε μεγάλη διοργάνωση. Έπαιξε ολόκληρο τον αγώνα στο εναρκτήριο παιχνίδι της Ρωσίας εναντίον του Βελγίου στις 12 Ιουνίου 2021, με την Ρωσία να χάνει με 0-3. Ξεκίνησε ξανά και αντικαταστάθηκε μετά από μία ώρα αγώνα στο δεύτερο παιχνίδι εναντίον της Φινλανδίας στις 16 Ιουνίου στην νίκη με 1–0 και στον τελευταίο αγώνα της φάσης των ομίλων εναντίον της Δανίας, με την Ρωσία να χάνει με 1–4 και να αποκλείεται.

 Τίτλοι 
Ζενίτ Αγίας Πετρούπολης

 Πρωτάθλημα Ρωσίας: 2018–19, 2019–20, 2020–21, 2021–22
 Κύπελλο Ρωσίας: 2019–20
 Σούπερ Καπ Ρωσίας: 2020, 2021

ΠΑΟΚ

 Πρωτάθλημα Ελλάδας: 2023-24

 Παραπομπές 

 Εξωτερικοί σύνδεσμοι 

 Προφίλ στο transfermarkt.com

Κατηγορία:Ρώσοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ρώσοι τσετσενικής καταγωγής
Κατηγορία:Ρώσοι Μουσουλμάνοι
Κατηγορία:Ινγκουσέτιοι
Κατηγορία:Ποδοσφαιριστές Εθνικής Ρωσίας Κ17
Κατηγορία:Ποδοσφαιριστές Εθνικής Ρωσίας Κ18
Κατηγορία:Ποδοσφαιριστές Εθνικής Ρωσίας Κ19
Κατηγορία:Ποδοσφαιριστές Εθνικής Ρωσίας Κ21
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Λοκομοτίβ Μόσχας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Ρουμπίν Καζάν
Κατηγορία:Ποδοσφαιριστές Τέρεκ Γκρόζνι
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Φάτιχ Καραγκιουμπρούκ ΣΚ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ρώσοι ποδοσφαιριστές στο εξωτερικό
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα